
Kada se napušta arefat i šta se treba učiniti nakon boravka na arefatu?


* 
* 
* 
* 
* 
* 
* 

 
Kada se napušta arefat i šta se treba učiniti nakon boravka na arefatu?

Nakon zalaska sunca napušta se Arefat i kreće se ka Muzdelifi učeći telbiju. Tamo se klanjaju spojeno i skraćeno ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** i ***[jacija](https://pitajucene.com/search/jacija/questions/ "Pretraži pitanja o jacija")*** sa jednim ezanom i dva ikameta. Ova dva namaza mogu se klanjati u akšamskom ili jacijskom vremenu, ali se ne smiju odgađati do iza pola noći. Ako bi hadžije kasnile sa dolaskom na Muzdelifu, onda će akšam i jaciju klanjati gdje mogu. 


Zatim je sunnet odmah zaspati, kako bi čovjek imao snage za obaveze narednog dana. Nakon ***[sabah](https://pitajucene.com/search/sabah/questions/ "Pretraži pitanja o sabah")*** namaza, sunnet je da se vrijeme na Muzdelifi provede u učenju ***[dova](https://pitajucene.com/search/dova/questions/ "Pretraži pitanja o dovama")***, a prije izlaska Sunca, nakon što se razvidi, kreće se ka Mini učećitelbiju i na tom putu se sakupi samo sedam kamenčića koji se bacaju taj dan. Ostali kamenčići se sakupljaju na Mini za svaki dan bacanja posebno po dvadeset jedan. Oni koji su jednom bačeni ne koriste se ponovo.


Ovdje je bitno napomenuti da je dopušteno onima koji su stariji, iznemogli ili bolesni da napuste  

Muzdelifu nakon pola noći, s tim da ne bacaju kamenčiće dok sunce ne izađe.


Hadžije nisu zadužene klanjanjem bajram namaza, tako da je pogrešno žuriti sa Muzdelife kako bi se klanjao bajram ***[namaz](https://pitajucene.com/search/Namaz/questions/ "Pretraži pitanja o namazu")*** kod Ka’be, a u isto vrijeme propuštaju se propisi hadža bez potrebe. 


—————


Iz knjige “Vodič za hadždž”


Autor: hfz.mr. ***[Muhammed Fadil Porča](https://pitajucene.com/search/Muhammed+Fadil+Por%C4%8Da/answers/ "Pretraži odgovore od hfz.mr. Muhammed Fadil Porča")***


Preuzmite pdf knjigu na linku ispod:  

<https://pitajucene.com/wp-content/uploads/2019/07/Vodic_za_hadz-hfz-Muhammed_Porca.pdf>


